Word 'n gepubliseerde skrywer met die Algemene Kreatiewe Skryfkursus - Skryfgeheime
Ons skrywers word deur nasionale uitgewers en tydskrifte gepubliseer.
Wou jy nog altyd 'n skrywer word? Word eerder 'n gepubliseerde skrywer met die Algemene Kreatiewe Skryfkursus, 'n gehalte aanlyn skryfkursus vir enige lid van die algemene publiek, oud en jonk, wat wil leer hoe om 'n vollengte boek, skets, kortverhaal of tydskrifstorie te skryf.
As jy wonder hóé om te skryf, waaróór om te skryf en by wié om te leer skryf is Skryfgeheime die plek vir jou.
Die Agt-Module-Plan lei jou stap vir stap van die vind van 'n geskikte idee tot en met 'n voltooide manuskrip wat jy met trots aan 'n hoofstroomuitgewer soos NB, Lapa, Protea en Tafelberg, of 'n tydskrif soos Vrouekeur, Rooi Rose, Huisgenoot en Weg kan stuur. Jy ontvang deurlopende hulp en bystand deur jou kursusleier, 'n bekroonde skrywer en ervare vertaler-redakteur wat binne sewe dae kundige terugvoer op jou skryfstukke aan jou sal stuur.
Die Algemene Kreatiewe Skryfkursus is publikasiegerig en spog met talle gepubliseerde skrywers. En al ons skrywers is gewone mense soos ek en jy.
So skryf Monja Verwey: "Ek wonder soms hoekom ek so lank gewag het om iets nuuts te probeer. Nou sien ek daar is niks om te vrees nie en doen ek kennis op wat niemand by my kan wegvat nie."
MODULE 1: VERTREKPUNTE
* Vind uit wat uitgewers en lesers wil hê
* Ondersoek die Goue Reëls vir ’n suksesvolle verhaal
* Bemeester vyf praktiese skryfgeheime
* Skakel die idee-masjien aan …
WERKSTUK: Kies ’n storievonk en skryf ’n littelosmaker
Jy ontvang die terugvoer op elke werkstuk binne sewe dae nadat jy dit ingestuur het,
en daarmee begin die redigeringsleerkurwe waartydens jy leer hoe om skryfwerk objektief te bekyk, te analiseer en te korrigeer om aan uitgewers se standaarde te voldoen.
MODULE 2: BEPLANNING & VOORBEREIDING
* Bou jou woordeskat, uitdrukkingsvermoë en taalkennis uit
* Vind die vyf komponente van ’n suksesvolle verhaal
* Verken en benut verskeie geslaagde verhaallyne
* HULPMIDDELS: Benut die storie-geraamte en -plan
WERKSTUK: Benut die vyf-minuut-metode
MODULE 3: KARAKTERS EN DIALOOG
* HULPMIDDEL: Ontwikkel 3D-karakters
* Benut die wisselwerking tussen karakter en intrige
* Bestudeer riglyne vir doeltreffende dialoog en oefen dit in
* Vind jou karakter se “eie stem”
WERKSTUK: Ontwikkel ’n prikkelende karakter
MODULE 4: RUIMTE & GESIGSPUNT
* Ontwikkel die ruimte/plek waar jou verhaal gaan afspeel
* Benut die wisselwerking tussen ruimte en intrige
* Bestudeer gesigspunt
* Eksperimenteer met verskillende gesigspunte
WERKSTUK: Skryf ’n aksiebelaaide toneel volgens die beginsels hierbo
MODULE 5: TREFFERTONELE & ’N STERK BEGIN
* Verken en benut tien treffertonele
* Bemeester wys en vertel
* Waarom werk sekere aanvangstonele?
* Waarom werk sekere eerste hoofstukke?
WERKSTUK: Skryf ’n sterk begin vir jou verhaal
MODULE 6: ONTWIKKEL ’N TONEELPLAN
* Beplan ’n meesleurende, konflikbelaaide intrige
* HULPMIDDEL: Ontwikkel ’n toneelplan
* Stel ’n hoofstukplan saam
* Vind uit hoe om ’n vollengte manuskrip te voltooi
WERKSTUK: Skryf ’n volledige toneel m.b.v. stimulus-en-respons
MODULE 7: CLIFFHANGERS & JUMP CUTS
* Leer hoe om ’n effektiewe toneel uit te bou
* Bestudeer jump cuts, cliffhangers en tydspronge
* Beplan ’n gemotiveerde einde
WERKSTUK: Wend tydspronge, jump cuts en cliffhangers aan en skryf 'n toneel
MODULE 8: REDIGERING & VOORLEGGING
* Gee vorm aan jou manuskrip en rond dit af
* Kikker jou skryfstyl op met treffende metafore
* Skryf ’n dekbrief en ’n sinopsis
* Vind uit oor uitgewers en kontrakte
WERKSTUK: Stel ’n volledige voorlegging saam vir ’n novelle of ’n vollengte roman, met ’n sinopsis en ’n dekbrief Of: Voltooi 'n kortverhaal of tydskrifstorie en stuur dit na 'n geskikte tydskrif.
Wil jy inskryf of het jy nog vrae? Gebruik hierdie vorm.
'n Volledige e-brosjure sal binne 24 uur in jou inboks beland met alle nodige inligting, asook die betaalplanne en bankbesonderhede. Jou navraag plaas jou onder geen verpligting nie.
Epos (maak asb. seker dis korrek)